1,6 milljónir kvenna fara í mál
Bandarískur alríkisdómari úrskurðaði í fyrradag, að lögsækja mætti Wal-Mart-verslanakeðjuna fyrir að hafa greitt konum lægri laun en körlum. Er um að ræða stærsta mál sinnar tegundar í Bandaríkjunum sem tekur til 1,6 milljóna kvenna.
Um er að ræða núverandi og fyrrverandi starfskonur fyrirtækisins en Wal-Mart er stærsta verslanasamsteypa í heimi og stærsti einstaki vinnuveitandinn í Bandaríkjunum.
Dómarinn sagði, að um "sögulegt mál" væri að ræða og minnti á hve mikilvægt væri, að jafnréttis væri gætt. Talsmaður Wal-Mart sagði, að úrskurðinum yrði áfrýjað en lögfræðingur kærenda sagði, að Wal-Mart lifði í gömlum tíma, væri a.m.k. 30 árum á eftir tímanum.
Fyrir þremur árum urðu nokkrar konur til að höfða mál á hendur fyrirtækinu fyrir að hafa fengið lægri laun en karlar og ekki þann frama í starfi, sem þeir fengu. Síðan gáfu sig fram hundruð þúsunda kvenna, sem höfðu sömu sögu að segja. Wal-Mart hefur varið sig með því, að þessi mál séu ákveðin hjá hverri verslun fyrir sig og því sé ekki um skipulega mismunun að ræða.
Washington. AFP.
Bandarískur alríkisdómari úrskurðaði í fyrradag, að lögsækja mætti Wal-Mart-verslanakeðjuna fyrir að hafa greitt konum lægri laun en körlum.
Um er að ræða núverandi og fyrrverandi starfskonur fyrirtækisins.
Wal-Mart er stærsta verslanasamsteypa í heimi og stærsti einstaki vinnuveitandinn í Bandaríkjunum.
Wal-Mart hefur varið sig með því, að þessi mál séu ákveðin hjá hverri verslun fyrir sig og því sé ekki um skipulega mismunun að ræða.